Diari Oficial de la Generalitat Valenciana


Sumari del DOGV 8526, del 10-04-2019 (2019/3575)

RESOLUCIÓ de 2 d'abril de 2019, del president de Turisme Comunitat Valenciana, per la qual es convoquen beques de classe D, per a la realització de pràctiques professionals en establiments d'hostaleria del sector turístic de la Comunitat Valenciana durant l'exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8526

Data del DOGV
:   10-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3575


Data del document
:   02-04-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 d'abril de 2019, del president de Turisme Comunitat Valenciana, per la qual es convoquen beques de classe D, per a la realització de pràctiques professionals en establiments d'hostaleria del sector turístic de la Comunitat Valenciana durant l'exercici 2019. [2019/3575]  
 L'execució de la política turística de la Generalitat, segons disposa la Llei 15/2018, de 7 de juny, de turisme, oci i hospitalitat de la Comunitat Valenciana, correspon a Turisme Comunitat Valenciana, ens públic de la Generalitat que té entre els seus objectius d'interés general millorar la formació i la professionalitat del sector turístic, com estableix el Decret 209/2004, de 8 d'octubre, del Consell, aprovatori del Reglament de l'Agència Valenciana del Turisme (ara, Turisme Comunitat Valenciana), norma aquesta última en vigor fins que s'aprove el desenvolupament reglamentari de la nova Llei esmentada.  
L'impuls de la competitivitat turística requereix, entre altres factors, disposar de titulats qualificats i amb suficient nivell d'especialització tècnica que compten amb capacitat per a donar resposta a les profundes i ràpides modificacions que tenen lloc en el sector turístic.  
Amb la finalitat de contribuir a aquesta especialització tècnica i, al mateix temps, facilitar l'accés al món laboral de joves titulats, i enriquir la seua formació amb nous coneixements no solament teòrics sinó sobretot pràctics, Turisme Comunitat Valenciana contempla la possibilitat de realitzar pràctiques professionals en establiments d'hostaleria del sector turístic de la Comunitat Valenciana, i es considera que la concessió de beques amb tal objecte és l'instrument més adequat per a garantir la consecució de tals finalitats.  
Per a això, es compta amb la col·laboració de la Confederació Empresarial d'Hostaleria i Turisme de la Comunitat Valenciana (d'ara en avant, CONHOSTUR), Confederació que, a través de les federacions i associacions que formen part d'aquesta, disposa d'una nombrosa i extensa xarxa d'establiments d'hostaleria de llarg a llarg de tot el territori de la Comunitat Valenciana.   
Totes dues entitats, CONHOSTUR i Turisme Comunitat Valenciana, han subscrit un conveni per a col·laborar en la formació de joves que estiguen en possessió de certificats de professionalitat en la família Hostaleria i Turisme, nivells 1, 2 i 3, mitjançant l'adscripció de becaris a establiments d'hostaleria de la Comunitat Valenciana que, prèviament, CONHOSTUR ha seleccionat, atenent criteris de qualitat, eficiència i bon fer.  
Mitjançant Decret 20/2017, de 24 de novembre, del president de la Generalitat, s'han establit les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017).  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'article 166 contempla els aspectes que, almenys, han de recollir les convocatòries de subvencions, naturalesa de la qual participen les beques, i es concreten mitjançant aquesta resolució tals aspectes, així com altres relacionats amb la mateixa fi.  
De conformitat amb el que s'estableix en l'apartat 4 de l'article 7 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les beques que es convoquen no estan subjectes a la política de la competència de la Unió Europea en matèria d'ajudes públiques i, per tant, no necessiten de notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que per raó de la qualitat de les persones beneficiàries i de l'objecte de les beques, aquestes accions subvencionables no afecten la competència ni als intercanvis comercials entre els estats membres, ni tampoc afavoreixen a determinades empreses o produccions.  
L'article 2 de l'esmentat Decret 20/2017, aprovatori de les bases reguladores de beques per a la realització de pràctiques professionals en matèria de turisme, estableix que les convocatòries de beques es realitzaran mitjançant resolució de la persona titular de la Presidència de l'Agència Valenciana del Turisme (ara, Turisme Comunitat Valenciana), en concordança amb l'assenyalat quant a òrgans competents per a la convocatòria en l'article 160, apartat 4, lletra b de la referida Llei 1/2015, i com ja assenyalava l'article 5, apartat 2, lletra g del Reglament d'aquesta entitat pública, aprovat per l'esmentat Decret 209/2004, del Consell.  
En virtut del que s'ha exposat i de conformitat amb els preceptes esmentats i altres de general i pertinent aplicació, resolc:  
  
Primer. Objecte  
Convocar la concessió de 70 beques de classe D, per a la realització de pràctiques professionals en establiments d'hostaleria del sector turístic de la Comunitat Valenciana durant l'exercici 2019, concretament:  
  
D.1. Beques d'aprenentatge: 15 beques destinades als qui estiguen en possessió de certificat de professionalitat en la família Hostaleria i Turisme, nivell 1, amb adscripció a l'establiment turístic seleccionat, d'acord amb el que s'estableix en el corresponent conveni.  
D.2. Beques d'especialització: 55 beques dirigides als qui estiguen en possessió de certificat de professionalitat en la família Hostaleria i Turisme, nivells 2 i 3, amb adscripció a l'establiment turístic seleccionat, d'acord amb el que s'estableix en el corresponent conveni.  
  
  
Segon. Finançament  
1. L'import global màxim destinat a la concessió de les beques de classe D, en establiments d'hostaleria del sector turístic de la Comunitat Valenciana, serà, per a l'exercici 2019, de dos-cents setanta-tres mil euros (273.000,00 ?), els quals seran finançats a càrrec de la línia S0757000, del capítol IV, del Pressupost per a 2019 de Turisme Comunitat Valenciana (entitat 22), integrat dins dels Pressupostos de la Generalitat, aprovats mitjançant la Llei 28/2018, de 28 de desembre, de pressupostos de la Generalitat per a l'exercici 2019.  
2. El període de duració de cada beca començarà i finalitzarà els dies que s'indiquen en la resolució d'aquesta convocatòria, dins de l'exercici 2019, de conformitat amb el principi d'anualitat pressupostària recollit en l'article 25.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. Es procedirà al finançament de la quota d'empresa de la Seguretat Social de les persones adjudicatàries d'aquesta convocatòria, a càrrec de la referida dotació pressupostària, pels imports establits en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del qual es preveu en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
  
Tercer. Condicions de la concessió de les beques  
1. Aquesta convocatòria es realitza de conformitat amb les bases reguladores aprovades segons Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme (DOGV 8188, 12.12.2017), i queda condicionada, per tant, al que s'estableix en aquestes bases, entre els extrems de les quals resulten a destacar els que figuren detallats en els apartats següents.  
2. El procediment de concessió d'aquestes beques es tramitarà en règim de concurrència competitiva.  
3. Per a obtindre la condició de persona beneficiària de beca, la persona sol·licitant haurà de reunir tant els requisits generals com els específics per a les beques de classe D que es determinen en l'article 3 de l'esmentat Decret 20/2017, de 24 de novembre, del president de la Generalitat, al final del termini de presentació de sol·licituds d'aquesta convocatòria.  
Respecte al requisit de titulació (article 3.1.c.4 de l'esmentat Decret 20/2017), el llistat de certificats de professionalitat en la família Hostaleria i Turisme pot consultar-se en la pàgina web del Servei Públic d'Ocupació Estatal https://www.sepe.es/contenidos/personas/formacion/certificados\_de\_profesionalidad/hosteleria\_turismo.html.  
4. Les pràctiques es realitzaran en les dependències dels establiments d'hostaleria que es determinen, en funció del que s'estableix en el conveni signat entre Turisme Comunitat Valenciana i CONHOSTUR.  
  
5. L'activitat pràctica a desenvolupar consistirà en tasques adequades per a adquirir formació complementària i especialització, en relació amb la titulació exigida per a les beques de classe D (certificats de professionalitat en la família Hostaleria i Turisme, nivells 1, 2 i 3).  
  
Quart. Termini de presentació, forma i documentació que ha d'acompanyar la sol·licitud  
1. El termini per a la presentació de les sol·licituds serà de 15 dies hàbils a comptar des de l'endemà de la publicació de la convocatòria en el Diari Oficial de la Generalitat Valenciana.  
2. La forma de presentació de les sol·licituds i documentació que s'ha d'acompanyar, es realitzarà i ajustarà al que determinen els articles 6 i 7 del Decret 20/2017, de 24 de novembre, del president de la Generalitat.  
Concretament, l'accés al tràmit telemàtic d'aquesta convocatòria de beques pot fer-se bé des de la seu electrònica de la Generalitat https://sede.gva.es, o bé directament a través de l'enllaç que apareix en el tràmit de la Guia Prop corresponent a aquesta convocatòria i que figura a continuació:  
https://www.gva.es/es/inicio/procedimientos'id\_proc=19668>  
3. De conformitat amb el que es preveu en l'article 6.3 del Decret 20/2017, de 24 de novembre, del president de la Generalitat, els aspirants podran fer ús del servei d'assistència tècnica informàtica, a través de l'adreça electrònica generalitat\_en\_avw@ojr.yh, destinada a solucionar qualsevol problema tècnic informàtic relacionat amb la presentació electrònica d'aquesta sol·licitud.  
  
Cinqué. Criteris de valoració de les sol·licituds  
1. Les sol·licituds presentades es valoraran d'acord amb els criteris establits en l'article 4, Barem per a avaluar els mèrits personals, del Decret 20/2017, de 24 de novembre, del president de la Generalitat.  
  
2. La valoració màxima que es podrà obtindre en l'entrevista/prova serà de 7 punts i seran considerats els cinc criteris assenyalats en l'apartat 1.e de l'article 4 de l'esmentat Decret 20/2017, la respectiva puntuació màxima del qual per a aquesta classe de beques serà la següent: els criteris profunditat de coneixements i facilitat d'adaptar-se a plantejaments diversos seran puntuats fins a dos punts; la resta de criteris (claredat expositiva, facilitat d'expressió i domini d'idiomes), fins a un punt.  
  
  
Sisé. Ordenació i instrucció. Comissió avaluadora  
1. L'ordenació i instrucció del procediment correspondrà a l'Àrea de Formació Turística de Turisme Comunitat Valenciana.  
2. De conformitat amb l'article 9 del Decret 20/2017, de 24 de novembre, del president de la Generalitat, es constitueix per a aquesta convocatòria de beques de classe D una comissió avaluadora, que tindrà la composició següent:  
- El/La cap de l'Àrea de Formació Turística, que actuarà com a president o presidenta de la comissió.  
- Un tècnic o una tècnica de l'Àrea de Formació Turística, que actuarà com a vocal primer i, alhora, com a secretari o secretària de la comissió.  
- Un tècnic o una tècnica de l'Àrea de Formació Turística, que actuarà com a vocal segon de la comissió esmentada.  
  
Seté. Mitjans de publicació dels diferents tràmits  
La publicació d'actes integrants del procediment (amb, si escau, llistats annexos) s'efectuarà en la seu electrònica de la Generalitat https://sede.gva.es, en el tràmit:  
https://www.gva.es/es/inicio/procedimientos'id\_proc=19677>  
i en la web institucional de Turisme Comunitat Valenciana en l'enllaç: http://www.turisme.gva.es/opencms/opencms/turisme/es/contents/conselleria/convocatorias/becas.html.  
  
Huité. Termini de resolució i notificació  
1. El termini màxim per a dictar i publicar la resolució serà de tres mesos, a comptar de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'imputen les beques atorgades, relació de les persones beneficiàries, quantitats concedides i la finalitat d'aquestes. La publicació de la resolució esmentada tindrà els efectes de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica de la Generalitat https://sede.gva.es, en el tràmit: https://www.gva.es/es/inicio/procedimientos'id\_proc=19083>.  
i en la web institucional de Turisme Comunitat Valenciana en l'enllaç: http://www.turisme.gva.es/opencms/opencms/turisme/es/contents/conselleria/convocatorias/becas.html.  
  
Nové. Recursos  
La resolució de concessió de la beca que es dicte d'acord a aquesta convocatòria posarà fi a la via administrativa i contra aquesta es podrà interposar un recurs potestatiu de reposició davant l'òrgan que la dicte, en el termini d'un mes a comptar des de l'endemà de la publicació o bé, directament, un recurs contenciós administratiu davant els jutjats contenciosos administratius de València, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Deu. Quantia de les beques, règim de deslliurament i justificació  
A l'efecte del pagament i justificació d'aquestes, s'atendrà al que es disposa en el capítol V del Decret 20/2017, de 24 de novembre, del president de la Generalitat.  
Quant a la quantia de les beques, s'atendrà al que s'estableix concretament en l'article 19.3, de l'esmentat Decret 20/2017.  
La dotació econòmica mensual de les beques tipus D.1 (aprenentatge) serà de huit-cents seixanta euros (860 ?) bruts, fins a un màxim de quatre mensualitats.  
La dotació econòmica mensual de les beques tipus D.2 (especialització) serà de nou-cents seixanta euros (960 ?) bruts, fins a un màxim de quatre mensualitats.  
  
Onze. Efectes  
Aquesta resolució tindrà efecte des de l'endemà de la publicació en el Diari Oficial de la Generalitat Valenciana. Contra aquesta resolució de convocatòria, que esgota la via administrativa, es podrà interposar un recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la publicació, davant els jutjats contenciosos administratius de València; o bé podrà interposar-se, potestativament, recurs de reposició davant la Presidència de Turisme Comunitat Valenciana en el termini d'un mes, a comptar des de l'endemà de publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 2 d'abril de 2019.- El president de Turisme Comunitat Valenciana: Francesc Colomer Sánchez.